Suurta kykenemättömyyttä
Suurta kykenemättömyyttä ovat paperitehtaamme osoittaneet virallisen paperin valmistamisessa. Tällä paikkakunnalla muun muassa ei kellään ole virallista paperia myötävänä, eikä sitä tehtaista tilattaessa saa. Virkamiehet ovat pääsemättömissä, kun eivät saa edes virkakirjeisiinsä tuota säädettyä paperia. Eiköhän tässäkin taas hätäilty liiaksi, kun pantiin paperi käytäntöön ennen kun sitä oli saatavissa? Parempi olisi ollut odottaa puoli vuotta, että tehtaat olisivat ennättäneet valmistaa itselleen edes muutaman tuhannen riisiä varastoon. - Tervakosken tehdas esim. ei ole voinut suorittaa vuoden alussa tehtyjä tilauksia, arvatenkin siitä syystä, ett'ei kykene tarpeeksi valmistamaan. Vai lieneekö tässä se periaate vallalla, että itä-karjalaiset saavat odottaa siksi, kun kaikki muut ensin ovat saaneet?

[Lähde: Laatokka 19.3.1890 sivu 2]

Katso myös
 Julistus virallisen paperin käytöstä

Anonyymi
Karjala
Laatokka (sanomalehti)
1890